Document ID: /fineweb-2-swissfilter-quality_10-filterrobots/filtered/02818.jsonl.gz/18

† U ime Oca i Sina i Duha Svetoga. Amen.
Predvoditelj: Rijeka i rukavci njezini vesele grad Božji,
presveti šator Višnjega.
Bog je sred njega, poljuljat se neće,
od rane zore Bog mu pomaže.
Ma bješnjeli puci, rušila se carstva,
kad glas njegov zagrmi, zemlja se rastopi.
Svi: S nama je Gospodin nad vojskama,
naša je utvrda Bog Jakovljev!
Predvoditelj: Dođite, gledajte djela Gospodnja,
strahote koje on na zemlji učini.
Do nakraj zemlje on ratove prekida,
lukove krši i lomi koplja, štitove ognjem sažiže.
Prestanite i znajte da sam ja Bog,
uzvišen nad pucima, nad svom zemljom uzvišen!
Svi: S nama je Gospodin nad vojskama,
naša je utvrda Bog Jakovljev!
Desetak krunice
Oče naš…
Koji neka nas od potresa, pandemije i svakog drugogo zla sačuva
Deset Zdravomarija i Slava Ocu…
Molitva za stradale u potresu
Оčе Sveti, nе naziremo іѕhоd оvоg tеškоg potresa koji je pogodio naš narod,
аlі vjerujemo Tvojoj riječi koju nam i sada ponavljaš: ≪Ne bojte se!≫.
U ѕіtuасіјаmа kao što je ova, kаdа tlо роd nаšіm nоgаmа nіје tаkо čvrѕtо kао
štо mіѕlіmо, mоlіmо zа Тvојu mіlоѕt. Dоk ѕе ѕtvаrі kоје ѕmо іzgrаdіlі ruše i
rаѕраdајu vіdіmо kоlіkо ѕmо slabi і krhkі nа оvоj zemlji koju svojim domom
nаzіvаmо. Preporučujemo ti sve one koji su u strahu pred novim podrhtavanjem.
Preporučujemo obitelji koje su izgubile svoje najmilije, sve povrijeđene, ucviljene
i klonule. Вudі nјіhоvа ѕtіјеnа і ѕklоnі іh роd ѕvоја krіlа, јеr vіšе dоma ni nemaju.
Daj da iz Tvog srca crpe snagu za život, za rad i za dugotrajnu obnovu. Blagoslovi
i sve one koji su im od pomoći: ljude i institucije. Sve nas u domovini i diljem
svijeta potakni da ih molitvom i dobročinstvom podržimo.
Po Kristu Gospodinu našemu. Amen.
Zazivi hrvatskim svecima i blaženicima
Sveti Nikola Taveliću, moli za svoj hrvatski narod
Sveti Leopolde Mandiću,
Sveti Marko Križevčanine,
Blaženi Alojzije Stepinac,
Blaženi Augustine Kažotiću,
Blaženi Ivane Merz,
Blažena Marija Petković,
Blažena Ozana Kotorska,
Blaženi Gracija iz Mula,
Blaženi Otone iz Pule,
Blaženi Julijane iz Bala,
Blaženi Jakove Zadranine,
Blažena Katarino Kosača-Kotromanić,
Blažene Drinske mučenice,
Blaženi Miroslave Bulešiću,
Gospodine Bože, Oče naš, koji si nam po svojoj zaručnici Crkvi podario svece i
blaženike kao uzore vjere i kreposnoga života, daj molimo te po njihovu zagovoru
udjeli tvom hrvatskom narodu što te ponizno ištemo, te da dođe Kraljevstvo Tvoje
i nastani se zauvijek među nama. Po Kristu Gospodinu našem. Amen.
Molitva svetom Emigdiju, zaštitniku od potresa
Svemogući vječni Bože, Ti si svojom riječju stvorio svemir, svijet i čovjeka.
Ti si Gospodar neba i zemlje, Ti upravljaš svim zemaljskim i nebeskim silama.
Molimo Te, po zagovoru svetog Emigdija, što ga naši stari izabraše za zaštitnika
od potresa i zagovornika u svim nevoljama, sačuvaj ubuduće i zaštiti našu
domovinu i cijeli svijet od potresa i svake druge nepogode. Oslobodi nas od
svakoga grijeha, a osobito od nemara za nadahnuća tvoja i otpada od vjere. Neka
Tvoj sveti mir počine nad našom domovinom i nad svima nama. Daj da svaki
od nas cijelim životom i svom svojom snagom nastoji oko pomirenja i smirenja
svih sukoba i međuljudskih potresa. Sve nas sačuvaj u svojoj ljubavi, da poput sv.
Emigdija, i mi nesebično svjedočimo tvoju ljubav i tvoju slavu. Koji živiš i kraljuješ
u vijeke vjekova. Amen.
Sveti Bože
Tri se puta ponavlja i pravi križić na čelu, usnama i prsima
Sveti Bože †
Sveti jaki Bože †
Sveti besmrtni Bože †
Smiluj se nama i cijelome svijetu!
SOLINSKA POSVETNA MOLITVA MARIJI
Presveta Bogorodice i Majko naša! Bila si Majka naše Crkve i našega naroda u
stoljećima kad smo se kao narod i kao Crkva rađali; bila si nam Utočište u krvavim
vremenima kad smo izdisali pod udarcima; bila si stijeg naših pobjeda i
stalan poticaj naših obnova. Majko naše prošlosti, budi majkom i naše sadašnjosti
i budućnosti. lzručujemo ti i posvećujemo Crkvu i narod Hrvata u domovini i
po svijetu raseljen. Povjeravamo se tvojoj zaštiti. Ti znadeš najbolje sve naše nevolje.
Moli za sve klonule i očajne, posreduj za našu braću koja vjeru izgubiše, za
one koji se više ne znaju nadati. U zajedništvu Općinstva svetih molimo sa svim
vjerničkim pokoljenjima našega naroda. Nebo i zemlja neka budu svjedoci naše
skrušenosti, našeg predanja i naše molitve.
≪Blažena ti što povjerova!≫
Umnoži nam vjeru, učvrsti nadu, ojačaj našu ljubav da prolazimo zemljom čineći dobro,
da ustrajemo u pradjedovskoj vjernosti Petrovu Nasljedniku u zajedništvu Katoličke crkve.
Primi u svoje Srce naše vjerničko, ljudsko i narodno postojanje. ≪Najvjernija Odvjetnice Hrvatske≫,
Velika Zagovornice sinova ljudskih, to Te molimo! Amen.
Blagoslov
Neka nas blagoslovi Gospodin i neka nas čuva! - Amen.
Neka nas licem svojim obasja i milostiv neka nam bude! - Amen.
Neka pogled svoj Gospodin svrati na nas i mir nam podari! - Amen.
I neka na sve nas siđe blagoslov Boga svemogućega
Oca i Sina † Duha Svetoga. Amen.
Predvoditelj: Ostanimo u miru!
Svi: Bogu hvala!
Svetom vodom blagoslovite osobe i prostor u kojem živite!
Napomena: Ova Devetnica namjenjena je našim hrvatskim obiteljima kao poticaj
da se na završetku ovog božićnog vremena u molitvi obratimo za pomoć i zaštitu
Novorođenom Isusu za sve u potresu stradale kao i za sve nas pripadnike
hrvatskog naroda, kako bismo se izdigli iz ovog mračnog trenutka naše povijesti
i s Kristom gradili svoju budućnost.
Uz molitvu Devetnice koja je od 11. do 19. siječnja 2021. pozivamo sve
vjernike, koji mogu, na dva dana strogog posta (o kruhu i vodi)
u srijedu, 13. i petak, 15. siječnja 2021.
Priredio: fra Branko Radoš, ofm